Vyhodnotenie medzirezortného pripomienkového konania

	k  návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 416/2005 Z.z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou vibráciám		

Spôsob pripomienkového konania: bežný/zjednodušený/skrátený postup - dôvod:			
skrátený (oznam listom č. 27702/2005 - SL – poštou aj e-mailom) 
		
	Zoznam oslovených subjektov:					
	Podpredseda vlády SR pre európsku integráciu, pre ľudské práva a menšiny, Podpredseda vlády SR pre legislatívu, Podpredseda vlády SR pre ekonomiku, Podpredseda vlády SR pre hospodárstvo, Ministerstvo hospodárstva SR, Ministerstvo financií SR, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo vnútra SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Úrad vlády SR, Úrad vlády SR – Inštitút pre aproximáciu práva, Protimonopolný úrad SR, Štatistický úrad SR, Úrad pre štátnu službu, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv SR, Národný bezpečnostný úrad, Národná banka Slovenska, Najvyšší kontrolný úrad SR, Najvyšší súd SR, Súdna rada SR, Generálna prokuratúra SR, Úrad pre reguláciu sieťových odvetví, Konfederácia odborových zväzov Slovenskej republiky, Asociácia zamestnávateľských zväzov a združení Slovenskej republiky, Republiková únia zamestnávateľov		
	Počet oslovených subjektov:	38				
	Zaslali do stanoveného termínu (od 2.11.2005 do 11.11.2005):	30				
	Zaslali po termíne:	0				
	Vôbec nezaslali:	8				
	Subjekty, ktoré nemali pripomienky:	21				
	Počet vznesených pripomienok:	34				
	Počet akceptovaných:	28				
	Počet neakceptovaných, z toho počet zásadných - ktoré subjekty	6/3		Ministerstvo práce, sociálnych vecí a rodiny SR		
						
	Rozporové konanie (s kým, kedy, na akej úrovni, s akým výsledkom):     			Ministerstvo práce, sociálnych vecí a rodiny SR, 22.11.2005, telefonické rokovanie, Ministerstvo práce, sociálnych vecí a rodiny SR ustúpilo od dvoch zásadných pripomienok a u jednej zásadnej pripomienky došlo ku kompromisu.		
	Počet odstránených pripomienok:  	3				
	Počet neodstránených pripomienok:   	0				

Rezort	Pripomienka	Typ	Vyh.	Spôsob vyhodnotenia	Poznámka	
		Z	A	pri A: spôsob zapracovania	prip. zaslaná po termíne	
		O	C	pri C: vysvetlenie, spôsob zapracovania	…	
			N	pri N: zdôvodnenie nezapracovania		
						
Ministerstvo dopravy, pôšt a telekomunikácií Slovenskej republiky	1.	V bode 1 § 3 ods. 1 odporúčame uviesť v poznámke pod čiarou príkladom osobitné predpisy, z ktorých vyplývajú povinnosti pri plnení ktorých sú zamestnanci exponovaní vibráciám.
2.	V Doložke zlučiteľnosti návrhu nariadenia vlády s právom ES a právom EU odporúčame správne uviesť stupeň zlučiteľnosti.	O

O	A

A	Text bol upravený v zmysle pripomienky.

Doložka zlučiteľnosti bola upravená.		
Ministerstvo vnútra Slovenskej republiky	Oznamujeme Vám, že k predmetnému návrhu nariadenia uplatňujeme nasledovné pripomienky:

1.	V ustanovení bodu 1 v § 3 ods. 1 chýba pred slovami „Pri plnení“ označenie odseku 1 a to „(1)“. 
Znenie odseku 1 druhej vety nie je v súlade so znením odseku 2 (predtým odseku 1) druhej vety. V odseku 1 návrhu sa hovorí, že úroveň vibrácií sa zmeria, len ak je to potrebné. V odseku 2 sa naproti tomu stanovuje povinnosť zmerania vibrácií, ak možno predpokladať prekročenie akčnej hodnoty expozície vibráciám. Ustanovenie odseku 1 považujeme za neurčité, z dôvodu použitia slovného spojenia „ak je to potrebné“.

2.	V bode 2 v § 3 ods. 4 nie je potrebné zaviesť legislatívnu skratku „posudok o riziku“. 

Dôvod: Legislatívna skratka sa v texte nariadenia vyskytne už len raz a to v navrhovanom ustanovení § 3 ods. 4 v druhej vete. Podľa bodu 8 legislatívno-technických pokynov, ktoré tvoria prílohu č. 2 k legislatívnym pravidlám vlády Slovenskej republiky, legislatívnu skratku možno použiť len tam, kde má svoje opodstatnenie, najmä vtedy, keď sa slová, ktoré má legislatívna skratka nahradiť, opakujú v texte viac ráz. Preto navrhujeme, aby namiesto slov „písomný dokument“ boli v texte § 3 ods. 4 hneď použité slová „posudok o riziku“.

3.	V ustanovení bodu 5 v § 4 ods. 1 chýba pred slovami „Riziko vyplývajúce“ označenie odseku 1 a to „(1)“.
Pri slovách „osobitných predpisoch“ je nesprávne číselné označenie odkazu. Odkaz 1 na poznámku pod čiarou bol už zavedený v § 1 ods. 1. V § 4 ods. 1 by mal byť podľa poradia odkazov zavedený odkaz 4a. Nesprávne sú aj citované právne predpisy v poznámke pod čiarou. Správne by mali byť uvedené zvlášť pod sebou a každý právny predpis by sa mal začínať veľkým písmenom a končiť bodkou, pretože text v poznámke pod čiarou sa považuje za vetu, preto sa začína veľkým písmenom a končí sa bodkou (bod 22 legislatívno-technických pokynov) a nejde o demonštratívny výpočet.  Pri zákone č. 330/1996 Z. z. postačí skrátená citácia právneho predpisu, pretože už bol citovaný v poznámke pod čiarou k odkazu 2. Citácia poznámok pod čiarou je nesprávna. Poznámky pod čiarou sa majú citovať priamo v texte návrhu nariadenia v príslušnom bode návrhu nariadenia a to nasledovne:

         5. V § 4 sa vkladá nový odsek 1, ktorý znie:
„(1) Riziko vyplývajúce .... osobitných predpisoch. 4a)“.

       Poznámka pod čiarou k odkazu 4a znie:
       „4a) Zákon Národnej rady Slovenskej republiky č. 330/1996 Z. z. o bezpečnosti a ochrane zdravia pri práci v znení neskorších predpisov.
                Zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov.“.

4.	V ustanovení bodu 6 v § 8 ods. 1 chýba pred slovami „Posudzovanie a meranie“ označenie odseku 1 a to „(1)“. Znenie § 8 ods. 1 navrhujeme preformulovať nasledovne:
„(1) Posudzovanie a meranie expozície vibráciami vo vhodných časových intervaloch plánuje, vykonáva, prípadne zabezpečuje prostredníctvom fyzických osôb alebo právnických osôb, ktoré majú na danú činnosť povolenie, závodná zdravotná služba.“.

Dôvod: Z doteraz platných a pripravovaných predpisov súvisiacich so zabezpečovaním uvedenej činnosti vrátane technických noriem uvedených v prílohe č. 1 platného nariadenia vlády vyplýva, že sa bude jednať o sporadickú alebo v istých prípadoch o pravidelne sa opakujúcu činnosť, ktorá vyžaduje na vykonávanie meraní špecifické technické a personálne zázemie, v niektorých prípadoch až na úrovni akreditácie. Navrhované znenie dáva pre tú závodnú zdravotnú službu, ktorá takéto zázemie z rôznych dôvodov nemá, možnosť na zabezpečenie uvedenej činnosti dodávateľským spôsobom.
Pri slovách „zdravotná služba“ je nesprávne číselné označenie odkazu. Odkaz 2 na poznámku pod čiarou bol už zavedený v § 1 ods. 1. V § 8 ods. 1 by mal byť podľa poradia odkazov zavedený odkaz 11, pretože ten odkazuje na pojem „zdravotná služba“ vymedzený v zákone           č. 330/1996 Z. z. Odkaz 2 odkazuje na pojem „riziko“ definovaný zákonom č. 330/1996 Z. z. Odkaz 11 odkazuje na poznámku pod čiarou, kde sa cituje § 13 zákona č. 330/1996 Z. z., preto nie je potrebné uvádzať poznámku pod čiarou v návrhu nariadenia. Preto navrhujeme znenie nesprávne označenej poznámky pod čiarou k odkazu 2 vypustiť. Je potrebné v osobitnom bode návrhu nariadenia uviesť, že poznámka pod čiarou k odkazu 12 sa vypúšťa, pretože nariadenie na túto poznámku už ďalej vo svojich ustanoveniach neodkazuje.

5.	V návrhu nariadenia by bolo vhodné si ujasniť, aký je vzťah medzi posudkom o riziku podľa § 3 ods. 4 a záznamom o posúdení rizika podľa § 9 návrhu. Doteraz platné nariadenie v § 3 ods. 4  a § 9 hovorí o záznamoch o posúdení rizika, t. j. tieto dva ustanovenia spolu súvisia. V navrhnutom znení nariadenia už tieto dva ustanovenia súvisieť nebudú a to z dôvodu rozdielnych pojmov - posudok o riziku a záznam o posúdení rizika. Pri slovách „príslušnému orgánu na ochranu zdravia“ navrhujeme zaviesť odkaz 9 na poznámku pod čiarou, tak ako je tomu v § 7 ods. 4.

6.	V bode 9 navrhujeme vypustiť za slovami „č. 1“ čiarku a doplniť predložku „v“.

7. Upozorňujeme, že podľa čl. 24 legislatívnych pravidiel vlády sa k nariadeniam doložka  finančných, ekonomických, environmentálnych vplyvov a vplyvov na zamestnanosť nevypracúva, ale na základe čl. 24 ods. 1, ktorý odkazuje na čl. 20 ods. 2 a 4 súčasťou všeobecnej časti dôvodovej správy je predpokladaný hospodársky a finančný dosah navrhovanej právnej úpravy, najmä vplyv na štátny rozpočet, rozpočty obcí alebo rozpočty vyšších územných celkov. Súčasťou všeobecnej časti je aj doložka zlučiteľnosti.
V súvislosti so znením doložky zlučiteľnosti upozorňujeme na zmeny a doplnenia Legislatívnych pravidiel vlády Slovenskej republiky, ktoré boli schválené uznesením vlády Slovenskej republiky z  28. septembra 2005 pod číslom 736 a  ktoré nadobudli                       účinnosť 1. novembra 2005. Táto novela legislatívnych pravidiel priniesla nové znenie doložky zlučiteľnosti ako aj nové znenie tabuľky zhody.	

O

O

O

O

O

O

O

O

O

	

A

N

N

A

A

A

A

A

A

A	

Text bol upravený v zmysle pripomienky.

Znenie v odsekoch 1 a 2 je v súlade so znením smernice 2002/44/ES, ktorá uvádza, že je najprv potrebné posúdiť prítomnosť resp. odhadnúť úroveň vibrácií na pracovisku a potom ich, v prípade potreby, aj objektivizovať. Úroveň expozície je možné odhadnúť aj na základe údajov, ktoré uvádza v technickej dokumentácii výrobca. Tieto uvádzané údaje však na rozdiel od merania nemusia zohľadňovať neistotu, čo by v prípade hraničných hodnôt mohlo viesť k tomu, že zamestnávateľ dá prednosť pre neho výhodnejšiemu odhadu pred meraním, ktoré sa koriguje ešte údajom o neistote merania.

Pojem „posudok o riziku“ sa nachádza aj v § 3 ods. 5, okrem takto isto je riešený tento odsek aj v ďalších aproximačných nariadeniach.

Text bol upravený.

Odkazy a citácie boli upravené.

Text bol upravený.

Citácie boli upravené

Text bol upravený.

Text bol upravený.

Doložka finančných, ekonomických, environmentálnych vplyvov a vplyvov na zamestnanosť bola z materiálu vypustená, požadované prehlásenia sú súčasťou dôvodovej správy.		
Ministerstvo spravodlivosti Slovenskej republiky	K 5. bodu
     V § 4 ods. 1 sa vyskytuje odkaz 1, ktorého označenie však pôsobí zmätočne. Preto v zmysle Legislatívnych pravidiel vlády SR (ďalej len „legislatívne pravidlá“) odporúčame zmeniť označenie tohto odkazu na odkaz 4a.

K 6. bodu
     V § 8 ods. 1 sa vyskytuje odkaz 2, ktorého označenie však pôsobí zmätočne. Preto v súlade s číslovaním odkazov v nariadení vlády SR č. 416/2005 Z.z. navrhujeme zmeniť označenie tohto odkazu na odkaz 11. V súvislosti so zmenou znenia § 8 ods. 1 tiež odporúčame zvážiť vypustenie poznámky pod čiarou k odkazu 12.

K všeobecnej časti dôvodovej správy:
     Podľa čl. 20 legislatívnych pravidiel všeobecná časť dôvodovej správy obsahuje okrem iného aj doložku zlučiteľnosti návrhu s právom ES a právom EÚ. Preto navrhujeme, aby bola doložka zlučiteľnosti súčasťou všeobecnej časti dôvodovej správy. Rovnako navrhujeme, aby bola súčasťou všeobecnej časti dôvodovej správy aj doložka finančných, ekonomických, environmentálnych vplyvov, vplyvov na zamestnanosť a podnikateľské prostredie.

K doložke zlučiteľnosti:
     Stupeň zlučiteľnosti návrhu s právom ES a právom EÚ „bezpredmetný“ legislatívne pravidlá nepoznajú. Preto odporúčame zmeniť stupeň zlučiteľnosti v zmysle legislatívnych pravidiel. 	
O

O

O

O	
A

A

A

A

Odkaz bol upravený.

Odkaz bol upravený.

Doložka finančných, ekonomických, environmentálnych vplyvov a vplyvov na zamestnanosť bola z materiálu vypustená, požadované prehlásenia sú súčasťou dôvodovej správy.

Doložka zlučiteľnosti bola upravená.		
Ministerstvo práce, sociálnych vecí a rodiny Slovenskej republiky	1. Pripomienky zásadného charakteru :

V bode 1 (§ 3 v novom odseku 1) 
za slovo „predpisov“ treba dať odkaz 1 na poznámku pod čiarou  ; 
slovo „posúdi“ nahradiť slovami „posudzuje riziko z expozície vibráciám“.
Dôvody :
Ide o celkové posúdenie rizika vrátane možného zmerania úrovne vibrácií, ak sa tak zamestnávateľ  rozhodne na účely posúdenia rizika. 
Poznamenávam, že zamestnávateľ  nemôže posudzovať len tú skutočnosť, či na pracovisku existujú vibrácie a len v prípade, že je to potrebné dá zmerať ich úroveň .

V bode 5  (§ 4 v novom odseku 1) 
treba  za slová „všeobecných zásadách“ vložiť slovo „prevencie“ .
Dôvody :
Ide o zosúladenie terminológie v zmysle zákona citovaného v poznámke pod čiarou k odkazu 1 .

V bode 6  ( § 8 ods. 1) 
treba  slová „závodná zdravotná služba“ nahradiť slovami „príslušná služba2)“ . 
Dôvody  :
Ide o zosúladenie terminológie. 
Pod pojmom  „príslušná služba“ sa v zmysle  návrhu zákona rozumie „bezpečnostnotechnická služba“ alebo „ pracovná zdravotná služba

Poznámku pod čiarou k odkazu 2 treba doplniť aj  citáciou „ čl. 4 ods. 3 smernice 2002/44 ES Európskeho parlamentu a  Rady o minimálnych zdravotných a bezpečnostných požiadavkách vyplývajúcich z vystavenia pracovníkov rizikám vzniknutým pôsobením fyzikálnym faktorom (vibrácie) “.
“ .

V bode 7  (§ 9 )
V nadpise a celom texte slová „záznamy o posúdení rizika a o výsledkoch merania  vibrácií“ treba nahradiť slovami „údaje z posúdenia rizika a údaje z merania vibrácií“.
Dôvody:
Ide o zosúladenie v zmysle čl. 4 ods. 3 smernice 2002/44/ES Európskeho parlamentu a Rady o minimálnych zdravotných a bezpečnostných požiadavkách vyplývajúcich z  vystavenia pracovníkov  rizikám vzniknutým pôsobením fyzikálnym faktorom (vibrácie).

2. Nad rámec návrhu
 
odporúčam z dôvodu zosúladenia terminológie  novelizovať v  nariadení vlády SR č. 416/2005 Z. z. nasledovné ustanovenia ::
- V nadpise § 3  nahradiť slová „Posúdenie a hodnotenie rizík“ slovami „Posudzovanie rizika“.
Dôvody:
Navrhované slová výstižnejšie vyjadrujú obsah ustanovenia;  
výraz „posudzovanie rizika“ zahŕňa posúdenie rizika, ktoré sa vykonáva viackrát a hodnotenie rizika, ktoré je súčasťou posúdenia rizika.

- V § 5 ods. 1 legislatívnu skratku „(ďalej len „zástupca zamestnancov“)“ zavedenú pre zástupcu zamestnancov pre bezpečnosť a ochranu zdravia pri práci  nahradiť legislatívnou skratkou „(ďalej len „zástupca zamestnancov pre bezpečnosť“ )“ .

Dôvody:
Ide o zosúladenie so zavedenou legislatívnou skratkou v pripravovanom návrhu  zákona o bezpečnosti a ochrane zdravia pri práci a o zmene a doplnení niektorých zákonov, ktorý je v 2. čítaní v Národnej rade SR s návrhom účinnosti 1. 1. 2006.

Upozorňujem na zosúladenie jednotlivých ustanovení tohto návrhu nariadenia vlády s ostatnými návrhmi aproximačných nariadení vlády SR pripravované MZ SR, ktoré  sú v súčasnosti tiež na medzirezortnom pripomienkovom konaní. 	

Z

Z

Z

Z

Z

O

O

O	

A

N

A

N

A

C

A

A

A	

Odkaz bol upravený.

MPSVR SR ustúpilo po telefonickom dohovore od tejto pripomienky. 
V zmysle smernice 2002/44/ES sa posudzuje v prvom rade hladina vibrácií, nie riziko. Posudzovanie hladiny vibrácií je súčasťou posudzovania rizika, nie je však s posudzovaním rizika totožné, pretože posudzovanie rizika je všeobecnejší pojem a zahŕňa aj iné dôležité aspekty, ktoré musí zamestnávateľ vziať do úvahy v rámci preventívnych opatrení.
Text bol upravený.

MPSVR SR ustúpilo po telefonickom dohovore od tejto pripomienky. 
Posudzovanie rizika a meranie expozície faktorov prostredia nie je v náplni bezpečnostnotechnickej služby.

Text v odkaze doplnený.

Po telefonickom dohovore so zástupcami MPSVR SR bolo dohodnuté nasledovné znenie prvej vety § 9 ods. 1 „(1) Zamestnávateľ vedie záznamy o posúdení a meraní vibrácií u zamestnancov a uchováva ich 20 rokov od skončenia práce zamestnanca v riziku vibrácií.“.
Celý paragraf bol upravený, časti, týkajúce sa posúdenia rizika boli vypustené.

Názov bol upravený.

Text bol upravený.

Text bol zosúladený.

		
Úrad vlády SR – Sekcia Inštitút pre aproximáciu práva 	K návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 416/2005 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou vibráciám (ďalej len „návrh nariadenia“), ktorý bol zverejnený na internete v rámci medzirezortného pripomienkového konania pod číslom 27702/2005-SL, uplatňujeme nasledovné pripomienky:
Predkladaným návrhom nariadenia sa novelizuje nariadenie vlády Slovenskej republiky      č. 416/2005 Z. z. z dôvodu potreby úpravy niektorých náležitostí vyplývajúcich zo smernice Európskeho parlamentu a Rady 2002/44/ES o minimálnych zdravotných a bezpečnostných požiadavkách vyplývajúcich z vystavenia pracovníkov rizikám vzniknutým pôsobením fyzikálnych faktorov (ďalej len „smernica“), ktoré boli doposiaľ upravené v zákone Národnej rady Slovenskej republiky č. 272/1994 Z. z. o ochrane zdravia ľudí. Z dôvodu zmeny uvedeného zákona (novela zákona bola schválená uznesením Národnej rady Slovenskej republiky č. 1919 z 27. októbra 2005 a má nadobudnúť účinnosť 15. decembra 2005), sa návrhom nariadenia zapracúvajú do nariadenia vlády Slovenskej republiky č. 416/2005 Z. z. tie ustanovenia týkajúce sa expozície vibráciám, ktoré už v zmysle novely zákona č. 272/1994 Z. z. tento zákon neupravuje.
 
K bodu 1 návrhu nariadenia (do § 3 sa vkladá nový odsek 1):
Podľa § 3 ods. 1 návrhu nariadenia „pri plnení povinností vyplývajúcich z osobitných predpisov zamestnávateľ posúdi, a ak je to potrebné, zmeria úroveň vibrácií, ktorým sú zamestnanci exponovaní.“ Týmto ustanovením sa preberá čl. 4 ods. 1 smernice, podľa ktorého sa jedná o povinnosti ustanovené v článkoch  6  ods.  3   a    9 ods. 1 smernice 89/391/EHS. Z  dôvodu náležitého prebratia smernice a taktiež z dôvodu jednoznačnosti povinností vyplývajúcich z uvedeného ustanovenia návrhu nariadenia žiadame o doplnenie odkazu k  osobitným predpisom, uvedeným v tomto ustanovení návrhu nariadenia, s poznámkou pod čiarou, kde je potrebné uviesť ustanovenia právneho predpisu, ktorými boli prebraté čl. 6 ods. 3 a čl. 9 ods. 1 smernice 89/391/EHS – ide o zákon č. 330/1996 o bezpečnosti a ochrane zdravia pri práci v znení neskorších predpisov.

K odkazom :
Návrhom nariadenia sa zavádzajú dva nové odkazy s poznámkami pod čiarou. Upozorňujeme na skutočnosť, že predmetné odkazy sú označené ako odkaz 1) a 2). V nariadení vlády Slovenskej republiky č. 416/2005 Z. z., ktoré sa týmto návrhom nariadenia novelizuje, sú v poznámkach pod čiarou k odkazom 1) a 2) uvedené iné právne predpisy ako tie, ktoré sú uvedené k tým istým odkazom v návrhu nariadenia. Označenia novozavedených odkazov v návrhu nariadenia je preto potrebné zmeniť. 

K tabuľke zhody: 
V tabuľke zhody je uvedený nesprávny preklad čl. 4 ods. 5 smernice, a to druhá veta za bodkočiarkou, nakoľko podľa smernice posudok o riziku môže obsahovať zdôvodnenie zamestnávateľa, že kvôli povahe a rozsahu rizík súvisiacich s mechanickými vibráciami nie je potrebné ďalšie, podrobné posúdenie. V rovnakom znení  bolo predmetné ustanovenie aj zapracované do návrhu nariadenia v § 3 ods. 4. Preto žiadame doplniť v tabuľke zhody do tohto článku smernice v druhej vete za bodkočiarkou za slovo „vibráciami“ slovo „nie“.
V § 4 ods. 2 písm. f) návrhu nariadenia uvedenom v tabuľke zhody je potrebné opraviť uvedený odkaz 8) aj s poznámkou pod čiarou, nakoľko správne ide o odkaz 5) s tou istou poznámkou pod čiarou, t.j. § 8b zákona NR SR č. 330/1996 Z. z. o bezpečnosti a ochrane zdravia pri práci v znení zákona č. 158/2001 Z. z.
Taktiež je potrebné opraviť v tabuľke zhody uvedený § 13n ods. 3 zákona č. 272/1994 Z. z. v znení neskorších predpisov, nakoľko ide o  § 13n ods. 10 tohto zákona.

K doložke zlučiteľnosti:
Upozorňujeme, že predložená doložka zlučiteľnosti nie je predkladateľom vypracovaná podľa novely Legislatívnych pravidiel vlády Slovenskej republiky schválenej uznesením vlády       č. 736 z 28. septembra 2005, podľa ktorej sa postupuje od 1. novembra 2005. Preto žiadame, aby ju predkladateľ v zmysle uvedeného vypracoval. Súčasne upozorňujeme, že bezpredmetné vyjadrovať sa k bodom 4 až 6 (t.j. k záväzkom SR vo vzťahu k ES/EÚ, k stupňu zlučiteľnosti a gestorovi) je len v prípade, ak problematika návrhu právneho predpisu nie je v práve ES a EÚ upravená. V prípade návrhu nariadenia je však potrebné vyjadriť sa ku všetkým bodom doložky zlučiteľnosti, nakoľko problematika návrhu nariadenia je upravená aj v primárnom práve ES (najmä čl. 137 ods. 1 písm. a) a b) Zmluvy o založení ES v Amsterdamskom znení), aj v sekundárnom práve ES (smernica Európskeho parlamentu a Rady 2002/44/ES)	

O

O

O

O

O

O	

A

A

A

A

A

A

Odkaz bol doplnený.

Odkazy boli prečíslované.

Text bol upravený.

Odkaz bol upravený.

Text bol upravený.

Doložka zlučiteľnosti bola upravená.		
Úrad pre normalizáciu, metrológiu a skúšobníctvo Slovenskej republiky	K bodom 8 až 11 – Slovenské technické normy (STN) uvedené v týchto bodoch návrhu žiadame predmetnou novelou nariadenia vlády uviesť do poznámky pod čiarou k príslušnému odkazu. Obdobne žiadame aj uvedenie ostatných STN, ktoré sú uvedené v prílohách č.1 a č. 2. 
Túto pripomienku považuje ÚNMS SR za zásadnú.
Táto, prípadne obdobná, zásadná pripomienka nemohla byť uplatnená zo strany ÚNMS SR v rámci medzirezortného pripomienkového konania z dôvodu, že predkladateľ na  medzirezortné pripomienkové konanie v dňoch 12 .V. – 20. V. 2005 predložil materiál, ktorý v normatívnom texte neobsahoval STN.	
Z

	
A	
Text bol upravený.		
Úrad priemyselného vlastníctva Slovenskej republiky	K predloženému návrhu nariadenia vlády máme nasledovné pripomienky:
1.)	V bode 1 návrhu odporúčame gramatickú korekciu slova „ktorým“. Po korekcii odporúčame nasledovné znenie: „… zmeria úroveň vibrácií, ktorými sú zamestnanci exponovaní.“.
2.)	V bode 2  odporúčame nahradiť výraz „môžu uviesť“ slovom „uvedie“. Po korekcii odporúčame nasledovné znenie: „…zamestnávateľ túto skutočnosť uvedie v posudku…“.	

O

O	

N

A	

Navrhnutá úprava nie je gramaticky správna.

Text bol upravený.		
Generálna prokuratúra  Slovenskej republiky	Odporúčame zvážiť spojenie bodov 1 až 4 do jedného a uviesť nové znenie    § 3.	O	N	Vzhľadom na rozsah zmien nepovažujeme za nutné citovať celý § 3.		
	Vysvetlivky k skratkám v tabuľke:					
	Z – zásadná					
	O – obyčajná					
	A - akceptovaná					
	C - čiastočne akceptovaná					
	N - neakceptovaná